Pokistondagi oʻzbeklar. Pokistondagi oʻzbeklar — Pokistonda yashovchi diaspora. Pokistondagi oʻzbek aholisi Oʻzbekiston va Afgʻonistondan kelgan muhojirlardan tashkil topgan (Pokistondagi afgʻonlarning taxminan 7,3 % oʻzbeklardir). Oʻzbeklar asosan Pokistonning shimoli-gʻarbiy qismida, Xayber-Paxtunxva (xususan, Peshovar) va Gilgit-Baltiston viloyatlarida joylashganlar. Pokistondagi oʻzbeklarning umumiy soni 2002-yilda 70 mingga yaqin boʻlgan.